**СЪОБЩЕНИЕ ЗА МЕДИИТЕ**

**На вниманието на лицата, експлоатиращи плувни басейни**

Съгласно Заповеди №№РД-01-249/03.05.2020 г. и РД-01-250/05.05.2020 г. на Министъра на Здравеопазването, **се допускат** **посещенията на самостоятелни плувни комплекси и басейни, без да се разрешава функционирането на прилежащите към тях тьрговски обекти**, при спазването на следните противоепидемични мерки:

а) провеждане на задължителен филтьр на входа, като на всички посетители се измерва телесната температура. Не се допускат лица с повишена телесна температура;

б) осигуряване на условия за спазване на дистанция от 2,5 метра между чакащите да влязат;

в) обработката и дезинфекцията на водата в плувния басейн да се извършва по начин, осигуряващ поддържането на остатьчен свободен хлор във водата 0.4-0.5 мг/л;

г) тоалетните, съблекалните, съдовете за отпадъци, общите части, уредите, помещенията и другите съоръжения да се почистват и дезинфекцират най-малко на всеки един час;

д) осигуряване на диспенсери с дезинфектант, течен сапун и еднократни кърпи за ползване от посетителите;

е) ползване от персонала на защитни маски за лице и ръкавици;

ж) дезинфекциране след всеки посетител на използваните принадлежности (чадъри, шезлонги, столове, гардероби и др.);

з) създаване на организация за недопускане струпване на много хора едновременно в общите помещения (съблекални и тоалетни);

и) разстоянието между два чадъра, измерено от центьра на чадърите, в площите на открито около басейните, да бъде най-малко 5 метра, а когато единият чадър се ползва от повече от двама члена на едно семейство, минимум 8 метра; един чадър да се ползва от не повече от две лица или членовете на едно семейство;

к) недопускане работата на водни атракциони, включително и такива за деца.

**Заповедите не визират плувни басейни към хотели, хотелски или др. вид комплекси, както и към СПА и УЕЛНЕС-центрове, които не би следвало да работят.**

**Относно спортните занимания в тях – съгласно т.5а от Заповед №РД-01-249/03.05.2020 г. на МЗ, на този етап се допуска упражняване само на индивидуален спорт на открито при спазване на дистанция от най-малко от 2,5 м между отделните спортуващи и на всички противоепидемични мерки.**